CELEX: 62009CA0221
Language: lt
Date: 2011-03-17 00:00:00
Title: Byla C-221/09: 2011 m. kovo 17 d. Teisingumo Teismo (antroji kolegija) sprendimas byloje ( Prim’Awla tal-Qorti Ċivili (Maltos Respublika) prašymas priimti prejudicinį sprendimą) AJD Tuna Ltd prieš Direttur tal-Agrikoltura u s-Sajd, Avukat Generali (Reglamentas (EB) Nr. 530/2008 — Galiojimas — Bendroji žuvininkystės politika — Išteklių išsaugojimas — Paprastųjų tunų išteklių atkūrimas Atlanto vandenyno rytinėje dalyje ir Viduržemio jūroje)

7.5.2011   
            
            
               LT
            
            
               Europos Sąjungos oficialusis leidinys
            
            
               C 139/2
            
         2011 m. kovo 17 d. Teisingumo Teismo (antroji kolegija) sprendimas byloje (Prim’Awla tal-Qorti Ċivili (Maltos Respublika) prašymas priimti prejudicinį sprendimą) AJD Tuna Ltd prieš Direttur tal-Agrikoltura u s-Sajd, Avukat Generali
   
   (Byla C-221/09) (1)
   
   (Reglamentas (EB) Nr. 530/2008 - Galiojimas - Bendroji žuvininkystės politika - Išteklių išsaugojimas - Paprastųjų tunų išteklių atkūrimas Atlanto vandenyno rytinėje dalyje ir Viduržemio jūroje)
   2011/C 139/03
   Proceso kalba: maltiečių
   
      Prašymą priimti prejudicinį sprendimą pateikęs teismas
   
   
      Prim’Awla tal-Qorti Ċivili
   
   
      Šalys pagrindinėje byloje
   
   
      Ieškovė:
      AJD Tuna Ltd
   
   
      Atsakovės: Direttur tal-Agrikoltura u s-Sajd, Avukat Generali
   
   
      Dalykas
   
   Prašymas priimti prejudicinį sprendimą — Prim’Awla tal-Qorti Ċivili — 2008 m. birželio 12 d. Komisijos reglamento (EB) Nr. 530/2008, kuriuo nustatomos nepaprastosios priemonės Atlanto vandenyne ryčiau 45° vakarų ilgumos ir Viduržemio jūroje paprastuosius tunus gaubiamaisiais tinklais žvejojantiems laivams (OL L 155, p. 9), galiojimas
   
      Rezoliucinė dalis
   
   
               1.
            
            
               Išnagrinėjus pateiktus klausimus nenustatytas nė vienas veiksnys, kuris turėtų įtakos 2008 m. birželio 12 d. Komisijos reglamento (EB) Nr. 530/2008, kuriuo nustatomos nepaprastosios priemonės Atlanto vandenyne ryčiau 45° vakarų ilgumos ir Viduržemio jūroje paprastuosius tunus gaubiamaisiais tinklais žvejojantiems laivams, ir 2002 m. gruodžio 20 d. Tarybos reglamento (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką 7 straipsnio 2 dalies galiojimui, kiek tai susiję su rungtyniškumo ir veiksmingos teisminės apsaugos principais.
            
         
               2.
            
            
               Išnagrinėjus pateiktus klausimus nenustatytas joks veiksnys, turintis įtakos Reglamento Nr. 530/2008 galiojimui, kiek tai susiję su SESV 296 straipsnio 2 dalyje nustatyta pareiga motyvuoti, su teisėtų lūkesčių apsaugos principu ir proporcingumo principu.
            
         
               3.
            
            
               Reglamentas Nr. 530/2008 negalioja, nes jame nustatyti draudimai, priimti pagal Reglamento Nr. 2371/2002 7 straipsnio 1 dalį, su Ispanijos vėliava plaukiojantiems ar toje valstybėje narėje įregistruotiems gaubiamaisiais tinklais žvejojantiems laivams ir Bendrijos ūkio subjektams, sudariusiems su jais sutartis, įsigalioja nuo 2008 m. birželio 23 d., o tie patys draudimai su Maltos, Graikijos, Prancūzijos, Italijos ir Kipro vėliavomis plaukiojantiems ar tose valstybėse narėse įregistruotiems gaubiamaisiais tinklais žvejojantiems laivams ir su jais sutartis sudariusiems Bendrijos ūkio subjektams įsigalioja nuo 2008 m. birželio 16 d., nors toks skirtingas požiūris objektyviai nepagrįstas.
            
         
      (1)  OL C 205, 2009 8 29.